Diari Oficial de la Generalitat Valenciana


Sumari del DOGV 3296, del 29-07-1998 (1998/6018)

Subhasta de béns de propietat dels deutors: (1/98) Juan Antonio Temprado Suárez i (27/98) Ángel García Roldán més una.
----------------------------------------------------------------------------------------------------------------------

### Dades del document

Número de DOGV
:   3296

Data del DOGV
:   29-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6018


Organisme emissor
:   Agència Estatal d'Administració Tributària. Delegació de València

Tipus de document
:   Subhasta

Subhasta de béns de propietat dels deutors: (1/98) Juan Antonio Temprado Suárez i (27/98) Ángel García Roldán més una. [1998/X6018]
  
José Luis Gómez Fernández, cap de la Secció de Subhastes a la Dependència de Recaptació d'aquesta Delegació de l'AEAT, faig saber:
  
Que en els expedients administratius de constrenyiment que s'hi segueixen a nom dels deutors que es detallen, s'ha dictat la següent:
  
«Decisió:
  
Acordada per aquesta Dependència Regional de Recaptació, amb data 3 de juliol de 1998, l'alienació mitjançant subhasta dels béns dels deutors següents:
  
els embargaments dels quals consten en els expedients executius que segueix la corresponent Unitat Administrativa de Recaptació.
  
Procediu:
  
A la realització de la subhasta esmentada el dia 17 de setembre de 1998, a les 10.00 hores, a la Delegació de l'AEAT (Saló d'Actes a la segona planta) i observeu-hi, en el seu tràmit i realització, les prescripcions dels articles 146,147 i 148 del Reglament General de Recaptació.
  
Notifiqueu aquesta resolució al deutor, al dipositari si n'hi hagués, als creditors hipotecaris i pignoratius, i cònjuge del deutor.
  
València, 3 de juliol de 1998.- El cap de la Dependència Regional de Recaptació: Fernando Borrás Amblar.
  
Per tal de complir la resolució esmentada, es publica aquest anunci i s'adverteix el següent a les persones que vulguen licitar en la subhasta esmentada:
  
Lots de béns, la seua descripció i tipus de subhasta:
  
Lot número 1
  
Expedient a nom de (1/98) Juan Antonio Temprado Suárez
  
Una tercera part indivisa d'urbana. Nau industrial, al terme de Quart de Poblet, partida dels Terrers, amb accés per carrer particular, per la banda oest, sense número, de forma rectangular, ocupa el solar 855 m². L'estructura de l'edificació industrial indicada és de ferro, la qual comprén el conjunt de pilars, cintres i corretges; coberta de fibrociment alternant amb plaques plàstiques per a claraboia, matxucat de pedra de 15 cm. i sobre aquest 12 cm. de formigó com a sòl ferm de la nau. Parets alçades amb blocs buits de formigó, lluïdes en el seus paràmetres exteriors amb morter de ciment i en els interiors amb guix. Portes, finestres, baixants, arquetes de registre i albellons segons el projecte d'obres. A la banda est de la nau existeix un pati descobert, la superfície del qual està inclosa en la finca segregada, amb unes mesures de cinc per dinou metres. Confronta: nord i est, resta de la finca matriu; enfront o oest, amb carrer particular pel qual té el seu accés; i sud, carrer particular.
  
Inscrita en el Registre de la Propietat de Paterna, al Volum 1095, Llibre 134 de Quart de Poblet, Foli 120, Finca nº 15747.
  
Tipus de subhasta en primera licitació: 6.885.000 PTA.
  
Trams: 100.000 PTA.
  
Tipus de subhasta en segona licitació: 5.163.750 PTA.
  
Trams: 100.000 PTA.
  
Càrregues que han de quedar subsistents: \*no cap.
  
Lot número 6
  
Expedient a nom de (27/98) Ángel García Roldán i Margarita Llombart Torres
  
Urbana. Pis vuité, porta segona, habitatge integrat de vestíbul, sala menjador, dos dormitoris, habitació de bany, cuina i terrassa davantera; la seua superfície és de 73 metres i 52 dm²., dels quals 16 metres i 11 dm². els ocupa la terrassa; confronta: des de la seua façana a l'av. d'Isaac Peral; dreta, departament 67; del Perelló-Sueca; esquerra, departament 69; i fons, replà d'accés, tipus tècnic M.
  
Inscrita en el Volum 1956, Llibre 585 de Sueca, Foli 103, Finca nº 37244.
  
Tipus de subhasta en primera licitació: 8.087.200 PTA.
  
Trams: 100.000 PTA.
  
Tipus de subhasta en segona licitació: 6.065.400 PTA.
  
Trams: 100.000 PTA.
  
Càrregues que han de quedar subsistents:
  
\*Afecta per cinc anys, al pagament de la liquidació definitiva de l'Impost sobre Transmissions Patrimonials i Actes Jurídics Documentats, segons nota marginal de 6-2-98.
  
Condicions:
  
Documentació: els licitadors hauran de conformar-se amb els títols de propietat que hagen estat aportats a l'expedient, i no tindran dret d'exigir-ne uns altres.
  
Dipòsit de garantia: els licitadors que s'identificaran per mitjà del DNI, o passaport, si es tracta d'estrangers, per a poder ser admesos com a tals, hauran de constituir davant la Mesa de subhasta dipòsit, almenys del 20 per 100 del tipus establert per als béns que es vulga licitar (en metàl·lic o en xec bancari o conformat a favor del «Tresor Públic»).
  
Trams: el valor entre licitacions anirà incrementant-se quan com a conseqüència de les distintes postures es passe a un tram superior de l'escala següent.
  
Fins a 50.000 PTA 500 PTA.
  
De 50.001 a 100.000 PTA 1.000 PTA.
  
De 100.001 a 250.000 PTA 2.500 PTA.
  
De 250.001 a 500.000 PTA 5.000 PTA.
  
De 500.001 a 1.000.000 PTA 10.000 PTA.
  
De 1.000.001 a 2.500.000 PTA 25.000 PTA.
  
De 2.500.001 a 5.000.000 PTA 50.000 PTA.
  
De 5.000.001 a 17.937.716 PTA 100.000 PTA.
  
Més de 10.103.850 PTA 250.000 PTA.
  
Suspensió per pagament: la subhasta es suspendrà en qualsevol moment anterior a l'adjudicació de béns, si es fa el pagament del deute, interessos i costes del procediment.
  
Pagament del remat: el rematant haurà d'entregar en l'acte de l'adjudicació de béns, o dins dels cinc dies següents, la diferència entre el dipòsit constituït i el preu d'adjudicació. Altrament, aquesta quedarà sense efecte, amb pèrdua del dipòsit de garantia, i sense perjudici de les responsabilitats en què pogués incórrer pels majors perjudicis que es deriven del seu incompliment.
  
Licitacions en sobre tancat: les licitacions en sobre tancat expressaran el preu màxim oferit pel licitador per cada bé o lot de béns del seu interés. Els sobres hauran de presentar-se en el Registre General de la Delegació de l'AEAT, des del dia de la publicació d'aquest anunci fins a una hora abans de realitzar la subhasta, i s'haurà d'incloure en el sobre un xec conformat a favor del Tresor Públic, per l'import del dipòsit de garantia.
  
Béns no rematats: per aquests béns podrà tindre lloc una segona licitació, i es concedirà un termini de mitja hora per tal que els qui hi vulguen licitar, constituesquen dipòsit de garantia, i a aquest efecte hi valdran els constituïts anteriorment, tot disminuint el tipus de subhasta al 75 per 100 de l'anterior.
  
Adjudicació directa: no obstant tot l'exposat, conformement amb l'article 150 del RGR, en qualsevol moment posterior a la realització de la primera o segona licitació, es podran adjudicar directament els béns o lots, per un import igual o superior al que foren valorats en la primera licitació, si convé, o sense preu mínim en cas de tractar-se de la segona licitació.
  
Targetes de transport: la normativa que regula aquestes targetes és, fonamentalment, la Llei 16/1987, de 30 de juliol, d'Ordenació dels Transports Terrestres, el seu Reglament, aprovat per Reial Decret 1.211/1990, de 28 de setembre; Ordre Ministerial de 23 de juliol de 1997, i d'altres disposicions complementàries, i es gestionaran a través de la Conselleria d'Obres Públiques, Urbanisme i Transports de la Generalitat Valenciana, situada al carrer de Francisco Cubells, 5, de València.
  
Reserva d'adjudicació: l'Estat es reserva el dret de demanar l'adjudicació dels béns no rematats.
  
Eficàcia de l'anunci: s'adverteix als creditors hipotecaris o pignoratius que resulten amb domicili desconegut i als deutors que hagen resultat desconeguts o declarats en rebel·lia, que mitjançant aquest anunci se'ls tindrà per notificats amb plena virtualitat legal.
  
Examen de títols: els títols disponibles podran ser examinats a la Delegació de l'AEAT, Dependència de Recaptació, Secció de Subhastes (1ª Planta), en l'horari oficial de 9 a 14 hores, des del dia en què es publique aquest anunci fins al dia anterior al de la subhasta.